Iñigo Segurola

Iñigo Segurola Arregi (Donostia, Gipuzkoa, 1967ko apirilaren 7a) lorezaina da. Kristian Pielhoff herrikidearekin batera Bricomanía saioa aurkezten du, eta hor astero ematen dituen lorezaintza-gomendioek ospea ekarri diote.

Hamaika telebistako Hiri baratzea programako hainbat saiotan ere lan egin du Anabel Arraizarekin batera lankidetzan hirien inguruko baratzetaz eta ortuko jarduerez.

Nekazaritza ingeniaritzako ikasketak egin zituen Iruñean; eta, ondoren, paisajista ikasketak Eskoziako hiriburu Edinburghen. 1994an Oiartzun udalerrian beste kide batekin batera LUR Paisajistak, SL enpresa sortu zuen, eta ordu ezkero Euskal Herriko hiri eta herri askotako lorategi, parke eta berdeguneak sortzen dihardu. Haien lan ezagunenetarikoa da Donostiako Europa plazan Andres Nagelen Izenbururik gabe eskultura egokitzea.

Erreferentziak

Kanpo estekak 
 Iñigo Segurolari elkarrizketa Argian, 2009-5-17
  Lur paisajistak enpresaren webgunea
 Iñigo Segurolari elkarrizketa Argian, 2012-4-22

Lorezainak
Gipuzkoako telebista aurkezleak
Euskal Herriko enpresaburuak
Donostiarrak
Paisaialariak